chándobhya ā́jyāni gr̥hyante sa yáccatúrjuhvā́ṃ gr̥hṇā́ti gāyatryai tádgr̥hṇātyátha yádaṣṭau kŕ̥tva upabhŕ̥ti gr̥hṇāti triṣṭubjagatī́bhyāṃ tádgr̥hṇātyátha yáccatúrdhruvā́yāṃ gr̥hṇā́tyanuṣṭúbhe tádgr̥hṇāti vāgvā́ anuṣṭúbvāco vā́ idaṃ sárvam prábhavati tásmādu dhruvā́ya eva sárvā yajñaḥ prábhavatīyam vā́ anuṣṭúbasyai vā́ idaṃ sárvam prábhavati tásmādu dhruvā́yā eva sárvo yajñaḥ prábhavati